**Nu plâng...**

*Marin Bunget*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-am adunat curajul în palma-‘mpreunată

Şi l-am trimis ca rugă, Lui, bunul Dumnezeu,

Prin noaptea dintre ani am mai trecut odată...

Singurătăţii rob, să-i fii... e-atât de greu.

Părinte sunt, dar fiii, îmi sunt plecaţi departe,

Nevoi, de alţii scrise, i-au dus printre străini

Eu am rămas aici... din când în când o carte

Mai pune câte-o veste, în viaţa mea cu spini.

Nu plâng, imi pun pe rană, speranţă şi tăcere,

Îmi caut alinarea... prin amintiri de ieri...

Dar sufletu-mi de mamă e-o mare de durere...

Şi-n palma mea, se sting, prea multe mângâieri.